**ชื่อเรื่อง** ปัจจัยที่มีความสัมพันธ์กับพฤติกรรมการดื่มเครื่องดื่มที่มีแอลกอฮอล์ ของวัยรุ่นอายุ 15 – 19 ปี ตำบลราชธานี อำเภอธวัชบุรี จังหวัดร้อยเอ็ด

**ผู้วิจัย** นายอุทัย ทุมะลา

**บทคัดย่อ**

การศึกษาปัจจัยที่มีความสัมพันธ์กับพฤติกรรมการดื่มเครื่องดื่มที่มีแอลกอฮอล์ของวัยรุ่นอายุ 15 – 19 ปี ในตำบลราชธานี อำเภอธวัชบุรี จังหวัดร้อยเอ็ด เป็นการวิจัยเชิงวิเคราะห์ภาคตัดขวาง(Cross-sectional)โดยมีวัตถุประสงค์ของการวิจัย เพื่อศึกษา พฤติกรรมการดื่มเครื่องดื่มที่มีแอลกอฮอล์ และ ศึกษาปัจจัยที่ มีความสัมพันธ์ กับพฤติกรรมการเครื่องดื่มที่มีแอลกอฮอล์ของวัยรุ่นอายุ 15 - 19 ปี ในตำบลราชธานี อำเภอธวัชบุรี จังหวัดร้อยเอ็ด โดยประชากรที่ใช้ในการศึกษา ประกอบด้วย กลุ่มวัยรุ่นอายุ 15 – 19 ปี จำนวน 138 คน ใช้วิธีการสุ่มตัวอย่างแบบเจาะจง (Purposive Sampling) ซึ่งในครั้งนี้ผู้วิจัยเลือกเอาประชากรทั้งหมดเป็นกลุ่มเป้าหมายในการศึกษา การเก็บรวบรวมข้อมูลโดยใช้แบบสอบถาม ซึ่งไดรับการตรวจสอบความตรงตามเนื้อหาและความเหมาะสมในการใช้ภาษาโดยผู้เชี่ยวชาญ และทดสอบความเชื่อมั่นด้วยวิธีอัลฟาของครอนบาคได้ค่าความเชื่อมั่น มีค่าเท่ากับ 0.7197 และทำการเก็บรวบรวมข้อมูลระหว่างวันที่ 1 – 30 มิถุนายน 2557 แล้วนำข้อมูลที่มาวิเคราะห์โดยใช้สถิติเชิงพรรณนา ไดแก การแจกแจงความถี่ ร้อยละ ค่าเฉลี่ยส่วนเบี่ยงเบนมาตรฐาน และสถิติเชิงอนุมานไดแก ไคสแควร ผลการวิจัยมีดังต่อไปนี้

ประชากรในการศึกษาส่วนใหญ่เป็นเพศชาย ร้อยละ 55.8 อายุเฉลี่ย 17.02 ปี จบการศึกษาชั้นมัธยมศึกษาตอนต้น มีความรู้ การรับรู้ถึงอันตราย อิทธิพลจากเพื่อน ความสัมพันธ์ในครอบครัวและอิทธิพลจากสื่อโฆษณา อยู่ในระดับสูง ร้อยละ 65.2 ,67.4 , 77.6 , 95.7 และ 98.6 ตามลำดับ มีทัศนคติ และความสะดวกในการเข้าถึงเครื่องดื่มที่มีแอลกอฮอล์ ร้อยละ 50.7 และ 66.7 ตามลำดับ กลุ่มปะชากรที่ศึกษามีพฤติกรรมการดื่มเครื่องดื่มที่มีแอลกอฮอล์ ร้อยละ 44.2 ประเภทที่นิยมดื่มคือ เบียร์ ร้อยละ 26.1 สาเหตุในการดื่ม คือ เพื่อนชวน ร้อยละ 27.5 และพบว่า เพศและอิทธิพลจากเพื่อน มีความสัมพันธ์กับการดื่มเครื่องดื่มที่มีแอลกอฮอล์

เนื่องจากปัญหาการดื่มเครื่องดื่มที่มีแอลกอฮอล์ เป็นสาเหตุของปัญหาอื่นๆตามมามากมาย ไม่ว่าจะเป็นอุบัติเหตุจราจร การทะเลาะวิวาท การโจรกรรม ฯลฯ ดังนั้น ทุกภาคส่วนต้องร่วมมือกัน คือ พ่อแม่ ผู้ปกครองและครู ต้องสอนหรือแนะนำเรื่องการเลือกคบเพื่อน ภาครัฐควรส่งเสริมให้วัยรุ่นมีเล่นกีฬาเพื่อห่างไกลสิ่งเสพติดต่างๆ ชุมชนควรจัดให้มีการอุปสมบทภาคฤดูร้อนเพื่อเป็นการขัดเกลาจิตใจกลุ่มวัยรุ่นชายให้ห่างไกลอบายมุขต่างๆ ในกลุ่มเพื่อนด้วยกันควรมีการตักเตือนและชักชวนกันเพื่อไม่ให้เข้าไปข้องเกี่ยวกับเครื่องดื่มแอลกอฮอล์และสิ่งเสพติดต่างๆ